
Z A P I S N I K

13. sjednice Vijeća Mjesnog odbora Vrbani, 18. svibnja 2022. u prostorijama Mjesnog odbora Vrbani, Rudeška cesta 146, s početkom u 18:42 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos

NENAZOČNI ČLANOVI VIJEĆA:

Davor Laura

OSTALI NAZOČNI:

M.G.

Predsjedava: Borna Lozo, predsjednik Vijeća.
Zapisnik vodi: Borna Lozo, predsjednik Vijeća.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

Vijeće jednoglasno prihvaća tekst Zapisnika 12. sjednice Vijeća, održane 17. ožujka 2022. sa sljedećim izmjenama:

Da se u točci 7. pitanja, prijedlozi i obavijesti doda :
„Član Vijeća Tomislav Spahić postavio je upit vezan uz sanaciju platoa u Ožujskoj ulici 2-14. Predsjednik odgovora da će se odgovoriti stranci, da se sanacija platoa predložiti za Program Gradskog ureda za obnovu, izgradnju, prostorno uređenje, graditeljstvo, komunalne poslove i promet, a to je okvirno tijekom jeseni.“

Predsjednik Vijeća predlaže da se točka 1 Druženje s građanima u prostorijama Mjesnog odbora Vrbani po zahtjevu predsjednika Vijeća Borne Loze zamjeni mjesto sa točkom 4. Uklanjanje zelenog otoka u Palinovečkoj ulici 19G i 19H po zahtjevu V.T te točka 1 postaje točka 4, a točka 4 postaje točka 1.


Vijeće je suglasno sa prijedlogom.


Na prijedlog predsjednika Vijeće jednoglasno utvrđuje

DNEVNI RED

1. Uklanjanje zelenog otoka u Palinovečkoj 19G i 19H po zahtjevu V.T.

2. Ostali nespomenuti rashodi poslovanja u 2022.

3. Postavljanje uspornika u ulici Vrbani po zahtjevu predsjednika Borne Loze

4. Druženje s građanima u prostorijama MO Vrbani po zahtjevu predsjednika Borne Loze

5. Postavljanje zaštitnih stupića kod Srpanjske 1 po zahtjevu predsjednika Borne Loze

6. Očitovanje na dopis Gradskog ureda za obnovu izgradnju, prostorno uređenje, graditeljstvo, komunalne poslove i promet, Odsjeka za zelene površine vezano za sadnju stabala južno od Kuzminečke ulice kbr.55 i Rudeške ceste kbr.246

7. Pitanja, prijedlozi i obavijesti

Ad 1. Uklanjanje zelenog otoka u Palinovečkoj 19G i 19H po zahtjevu V.T.

Članovi Vijeća primili su materijal uz poziv.
U raspravi sudjeluju Borna Lozo, Nikola Kos, Milan Radulović, Dominik Nizić i Ivan Kranjc

Nakon rasprave Vijeće jednoglasno donosi
Z A K LJ U Č A K

1. Vijeće 
Mjesnog odbora Vrbani razmatralo je prijedlog V. T. o izmještanju zelenog otoka u Palinovečkoj ulici 19g i 19h.

2. Vijeće nije suglasno sa izmještanjem zelenog otoka već predlaže da se zeleni otok premjesti na  novu lokaciju, južno od parka za pse u Palinovečkoj ulici kao što je označeno na priloženome izvatku iz geoportala. 

3. Zaključak dostaviti Vijeću Gradske četvrti Trešnjevka - jug.

Ad 2. Ostali nespomenuti rashodi poslovanja u 2022.


Članovi Vijeća primili su materijal uz poziv.

U raspravi sudjeluju: Borna Lozo, Dominik Nižić i Lovro Hrust


Nakon rasprave Vijeće jednoglasno donosi
Z A K LJ U Č A K

o datumu održavanja Dana Mjesnog odbora Vrbani u 2022.

1. Vijeće Mjesnog odbora Vrbani utvrdilo je da će se Dan Mjesnog odbora Vrbani iznimno, u 2022. održati dana 1. listopada 2022..

2. Ovaj se zaključak dostavlja Vijeću Gradske četvrti Trešnjevka – jug.

      Članovi Vijeća primili su materijal uz poziv.

U raspravi sudjeluju: Borna Lozo, Dominik Nizić i Lovro Hrust


Vijeće jednoglasno donosi
Z A K LJ U Č A K

o odobrenju korištenja sredstava
u svrhu organizacije Dana Mjesnog odbora

Vrbani u 2022.
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 3299 264 „Ostali nespomenuti rashodi poslovanja“ Vijeća Mjesnog odbora Vrbani u svrhu plaćanja usluge organizacije manifestacije Dana Mjesnog odbora Vrbani , u 2022., koja će se održati dana 1. listopada 2022., prema ponudi br. 5-1-1 Centra za kulturu Trešnjevka, iz Zagreba, Park Stara Trešnjevka 1, u iznosu od 7.000,00 kn.

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Trešnjevka – jug.

Ad 3. Postavljanje uspornika u ulici Vrbani po zahtjevu predsjednika Vijeća Mjesnog odbora Vrbani Borne Loze


Članovi Vijeća primili su materijal uz poziv.


U raspravi sudjeluju svi članovi Vijeća.


Nakon rasprave Vijeće jednoglasno donosi

Z A K LJ U Č A K

1. Vijeće 
Mjesnog odbora Vrbani razmatralo je prijedlog predsjednika Borne Loze o postavi uspornika u ulici Vrbani.

2. Vijeće je suglasno sa postavom uspornika u ulici Vrbani  kod kbr. 22 i južno od Vrbani kbr. 17, kao što je naznačeno u priloženome izvatku s geoportala.

3. Vijeće predlaže uspostavu dodatne prometne signalizacije u sporednim ulicama, Lopatinečka i  Kuzminečka ulica i u ulici Vrbani u svrhu povećanja prometne sigurnosti na predmetnoj lokaciji.

4. Zaključak dostaviti Vijeću Gradske četvrti Trešnjevka - jug.

O B R A Z L O Ž E NJ E


Povodom saznanja o brzoj vožnji i učestalim nesrećama na ulici Vrbani, Vijeće smatra da postoji potreba podizanja razine prometne sigurnosti, odnosno sigurnosti pješaka.

Vijeće smatra da ta potreba proizlazi i iz činjenice da u ulici Vrbani postoji dječji vrtić koji nema nogostup na dijelu parcele koji se nalazi uz ulicu što vjerojatnijim čini prelazak pješačkih prijelaza uz taj dio (pješački prijelazi uz k.br. Vrbani 20 i 16).

Također, ulica Vrbani od križanja sa Lopatinečkom prema sjeverozapadu pomaknuta je sjeverno naprama nastavku ulice Vrbani, stoga je pri skretanju iz sporednih ulica potrebno vozilom izaći na dio kolničke trake glavne ulice.

Ad 4. Druženje s građanima u prostorijama Mjesnog odbora VRbani po zahtjevu predsjednika Vijeća Mjesnog odbora Borne Loze.


Predsjednik usmeno informira nazočne o predmetu rasprave i odlučivanja.

U raspravi sudjeluju: Borna Lozo, Nikola Kos, Lovro Hrust, Milan Radulović i Ivan Kranjc.

Nakon rasprave Vijeće jednoglasno donosi

Z A  K LJ U Č A K
1. Vijeće Mjesnog odbora Vrbani razmatralo je prijedlog predsjednika Vijeća Borne Loze o uspostavi termina za druženje s građanima u prostorima MO Vrbani subotom od 11:00 do 13:00 sati.
2. Vijeće je suglasno s prijedlogom.
3. Zaključak dostaviti Vijeću Gradske četvrti Trešnjevke-jug.

Ad 5. Postavljanje zaštitnih stupića kod Srpanjske 1 po zahtjevu predsjednika Vijeća Mjesnog odbora Borne Loze

Članovi Vijeća primili su materijal uz poziv.


U raspravi sudjeluju: Nikola Kos, Borna Lozo i  Tomislav Spahić


Nakon rasprave Vijeće jednoglasno donosi

Z A K LJ U Č A K
1. Vijeće 
Mjesnog odbora Vrbani razmatralo je prijedlog predsjednika Vijeća Borne Loze o postavi dva zaštitna stupića u Srpanjskoj ulici 1.

Vijeće je suglasno s postavom dva zaštitna stupića na nogostupu istočno i zapadno od ulaza/izlaza iz podzemne garaže istočno od Srpanjske ulice 1, kao što je naznačeno u priloženom izvatku s Geoportala.
3. Zaključak dostaviti Vijeću Gradske četvrti Trešnjevka - jug.
Ad 6. Očitovanje na dopis Gradskog ureda za obnovu izgradnju, prostorno uređenje, graditeljstvo, komunalne poslove i promet, Odsjeka za zelene površine vezano za sadnju stabala južno od Kuzminečke ulice kbr.55 i Rudeške ceste kbr.246


Članovi Vijeća primili su materijal uz poziv.


U raspravi sudjeluju: Borna Lozo, Ivan Kranjc, Dominik Nizić i Antonija Skender.

Nakon rasprave Vijeće jednoglasno donosi

Z A K LJ U Č A K
1. Vijeće 
Mjesnog odbora Vrbani razmatralo je dopis Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za zelene površine, vezano za prijedlog sadnje stabala južno od Kuzminečke ulice kbr. 55 i Rudeške ceste kbr. 246.
2. Vijeće je suglasno sa sadnjom stabla na predmetnoj lokaciji.
3. Zaključak dostaviti Vijeću Gradske četvrti Trešnjevka - jug.
Ad 7. Pitanja, prijedlozi i obavijesti

Član Vijeća ,Dominik Nizić upitao je u kojoj je fazi zahtjev postave ograde na livadi kod dislociranog objekta OŠ Alojzija Stepinca. 

Predsjednik jodgovara da je dobio kontakt od radnice nadležnog Gradskog ureda, a koji je proslijedio Upravi škole, te da su iz škole rekli da su uspostavili kontakt. Predsjednik će dodatno će provjeriti detalje do sljedeće sjednice.
Član Vijeća, Tomislav Spahić obavijestio je prisutne da je prijavio parkiran kombi kod Ožujske 3 i da na prijavu Prometnom redarstvu i nije dobio povratnu informaciju, te sugerirao da se pokuša riješiti problem ilegalnog parkiranja vozila. 

Predsjednik je objasnio da Redarstvo izlazi na teren po prijavi i s vijećnikom je dogovorio da će sam, sa službene adrese poslati molbu za redovitim provjeravanjem predmetne lokacije.
Član Vijeća, Ivan Kranjc je obavijestio prisutne o problemu da se neka djeca voze u druge četvrti i upitao kakva je sitaucija s vrtićima, ima li dovoljno mjesta, te vodi li se računa o osobama na Vrbanima, odnosno o mjestu boravka kako ne bi morali putovati na druge krajeve grada?
Član Vijeća, Dominik Nizić objašnjavajući da se to određuje po određenim kriterijima, kao i da postoji sustavni problem velikog broja stanova na Vrbanima III za koje nema dovoljno vrtića.
Dovršeno u 19:55 sati.

KLASA: 024-08/22-003/1045
URBROJ: 251-13-11-15-22-3
Zagreb, 18. svibnja 2022.

Zapisnik sastavio:

Borna Lozo









  
Predsjednik









   Vijeća Mjesnog odbora










    Vrbani

                                                                                                            Borna Lozo

